Dansk Folkeparti afviser, at de har fremstillet et ultimativt krav, som har fået forhandlinger om togfonden til at bryde sammen her til aften.

»Vi kommer ikke med noget ultimativt krav. Vi ønsker bare, at de lokale parter bliver inddraget i, hvad det er for en forbindelse, der skal være til Billund Lufthavn«, siger trafikordfører Kim Christiansen (DF).

De andre parter i forhandlingerne stormede i vrede ud af forhandlingslokalet, fordi de mener, at Dansk Folkeparti pludselig kræver en letbane, som er dobbelt så dyr som den jernbane, de tidligere har ønsket.